**Rugăciunea**

*Nichita Stănescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iartă-mă și ajută-mă

și spală-mi ochiul

și întoarce-mă cu fața

spre invizibilul răsărit din lucruri.

Iartă-mă și ajută-mă

și spală-mi inima

și toarnă-mi aburul sufletului,

printre degetele tale.

Iartă-mă și ajută-mă

și ridică de pe mine

trupul cel nou care-mi apasă

și-mi strivește trupul cel vechi.

Iartă-mă și ajută-mă

și ridică de pe mine

îngerul negru

care mi-a îndurerat caracterul.